עקירת שיניים רגילה נערכת בשן שבקעה בשלמותה, כולל עקירת שן טוחנת. התהליך מתבצע באמצעות מלקחיים דנטליות והנעת השן מצד לצד עד לשליפתה יחד עם השורש. עקירה כירורגית, היא תהליך מורכב יותר הדורש אבחון מעמיק והפניית המטופל לצילום פנורמי ו/או סיטי. טיפול זה מתבצע במקרים של עקירת שן בינה או שן בינה כלואה או כאשר כותרת שן הרוסה לא מאפשרת עקירת שן רגילה. עקירה כירורגית כוללת מתן הרדמה מקומית וביצוע חיתוך ברקמת החניכיים לחשיפת השן. במקרים מסוימים צריך להסיר שכבה דקה מהעצם כדי לאפשר אחיזה בשן ובמקרים אחרים יש לפצל את השן ולהפריד את שורשיה, כדי להסירה באופן מלא.